
ΠΡΟΕΔΡΙΚΑ ΔΙΑΤΑΓΜΑΤΑ 


116. Ένωση των κοινοτήτων Εύας και Καλαμαρά της 
Επαρχίας Μεσσήνης του Νομού Μεσσηνίας. .. 1 

117. Τροποποίηση αναλυτικών προγραμμάτων σχολι¬ 
κών μονάδων Δευτεροβάθμιας Εκπαίδευσης .. 2 

118. Τροποποίηση διατάξεων του Π.Δ. 427/95 (ΦΕΚ 

Α7245). 3 


ΑΠΟΦΑΣΕΙΣ 

Τροποποίηση της ΠΔ/ΤΕ2054/18.3.92. όπως 
ισχύει, που αφορά στο συντελεστή φερεγγυότη- 
τας των πιστωτικών ιδρυμάτων που έχουν έδρα 
τους στην Ελλάδα. 4 

Έγκριση διάθεσης μέχρι ποσού ισοτίμου 3.000.000 
ϋδϋ από την Εμπορική Τράπεζα της Ελλάδος Α.Ε. 
για τη συμμετοχή της στο μετοχικά κεφάλαιο της 
τράπεζας: Βυ!93Π3η ΙπνεδίππβπΙ ΒεπΚ (Β.Ι.Β.) που 
εδρεύει στη Σόφια. 5 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της «Συμφωνίας Ελλά¬ 
δος - Πολωνίας για την επανεισδοχή προσώπων 
στερουμένων αδείας παραμονής». 6 

ΔΙΟΡΘΩΣΕΙΣ ΣΦΑΛΜΑΤΩΝ 


Διορθώσεις σφαλμάτων στο Προεδρικό Διάταγμα υπ’ 
αριθ. 97 αρμοδιότητας Υπουργ. Εσωτερικών, Δημ. 
Διοίκησης και Αποκέντρωσης. 7 

Διόρθωση σφάλματος στο Π.Δ. 224/1995 αρμοδιότη¬ 
τας Υπουργείου Εθνικής Παιδείας και θρησκευμά¬ 
των. 8 

Διορθώσεις σφαλμάτων στο Π.Δ. 47/19.2.1996 αρμο¬ 
διότητες Υπουργείου Εθν. Παιδείας και θρησκευ¬ 
μάτων. 9 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 116 (1) 

Ένωση των κοινοτήτων Εύας και Καλαμαρά της Επαρχίας 
Μεσσήνης του Νομού Μεσσηνίας. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 4 παρ. 1,8,9 και 293 του Δημοτικού και 
Κοινοτικού κώδικα (Π.Δ. 410/95 Α' 231). 

2. Τις διατάξεις της παρ. 1 του άρθρου 23 του Ν. 1558/ 
1885 «Κυβέρνηση και Κυβερνητικά Όργανα» (Α 137) σε 
συνδυασμό με τις διατάξεις του Π.Δ. 373/95 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιοτή¬ 
των του» (Α 201). 

3. Την 24197/Γ 3812/24,11.93 κοινή απόφαση των 
Υπουργών Εθνικής Οικονομίας και Εσωτερικών με τίτλο 
«Κύρωση των αποτελεσμάτων του πραγματικού πληθυ¬ 
σμού της 17ης Μαρτίου 1991» (Β’ 882/93). 

4. Τις 21/6.7.95 και 9/11.7.95 αποφάσεις των κοινοτι¬ 
κών συμβουλίων Εύας και Καλαμαρά, αντίστοιχα. 

5. Την από 17.8.95 σύμφωνη γνώμη του Συμβουλίου 
του άρθρου 8 του Π.Δ. 410/1995 της Περιφερειακής Διοί¬ 
κησης Μεσσηνίας. 

6. Τις διατάξεις του άρθρου 1 παρ. 8 του Ν. 2307/95 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις» (Α 113). 

7. Την αριθμ. 13/6.3.96 (ΦΕΚ 137/Β/6.3.96) απόφαση 
του Πρωθυπουργού και του Υπουργού Εσωτερικών Δημό¬ 
σιας Διοίκησης και Αποκέντρωσης «Καθορισμός αρμοδιο¬ 
τήτων του Υφυπουργού Εσωτερικών Δημόσιας Διοίκησης 
και Αποκέντρωσης Γ. Μωραΐτη». 

8. Την 685/1995 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών 
Δημοσίας Διοίκησης και Αποκέντρωσης, αποφασίζουμε: 

Άρθρο μόνο 

Οι κοινότητες Εύας και Καλαμαρά της Επαρχίας Μεσ¬ 
σήνης του Νομού Μεσσηνίας ενώνονται και αποτελούν 
κοινότητα με το όνομα Κοινότητα «Εύας» και με έδρα το 
συνοικισμό «Εύα» της τέως κοινότητας Εύας. 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 24 Απριλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜ. ΛΙΟΙΚ/ΣΗΣ ΚΑΙ ΑΠΟΚΕΝΤΡΩΣΗΣ 

Γ. ΜΩΡΑΪΤΗΣ 

-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 117 (2) 

Τροποποίηση αναλυτικών προγραμμάτων σχολικών μονά¬ 
δων Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της περ. δ) της παραγράφου 9 του άρ¬ 
θρου 8 και της περ. γ) της παραγράφου 2 του άρθρου 24 
του Νόμου 1566/1985 «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες δια¬ 
τάξεις». (ΦΕΚ 167 τ.Α'). 

2) Τη με αριθμό 5/1995 πρόταση του Παιδαγωγικού Ιν¬ 
στιτούτου. 

3) Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού (άρθρο 29Α του Ν. 1558/85 ΦΕΚ 167 τ.Α' το 
οποίο προσετέθη στο Νόμο αυτό με το άρθρο 27 του Ν. 
2081/92 ΦΕΚ 154 τ.Α'). 

4) Τη με αριθμό 540/1995 γνωμοδότηση του Συμβου¬ 
λίου της Επικράτειας, με πρόταση του Υπουργού Εθνικής 
Παιδείας και θρησκευμάτων αποφασίζουμε: 

Άρθρο μόνο 

Ο σκοπός και η διδακτέα ύλη τυ μαθήματος της Ιστορίας 
της Α' τάξης του Ημερησίου Γενικού Λυκείου, όπως ορίζο¬ 
νται στις διατάξεις της παραγράφου 3 του άρθρου 1 του Π. 
Δ/τος 479/85 (ΦΕΚ 170 τ. Α') αντικαθίστανται ως εξής: 

I. ΣΚΟΠΟΣ 

Σκοπός της διδασκαλίας της ιστορίας είναι η καλλιέρ¬ 
γεια ιστορικής, κοινωνικής και εθνικής συνείδησης. 

Στόχος του προγράμματος τούτου είναι: 

Να δοθεί στους νέους η δυνατότητα για μία γενική θεώ¬ 
ρηση της Ελληνικής Ιστορίας και του Ελληνικού πολιτι¬ 
σμού που έχουν διδαχτεί αναλυτικά κατά τα προηγούμενα 
χρόνια. 

Να κατανοήσουν τη συνέχεια της πολιτισμικής υπόστα¬ 
σης και προσφοράς του Ελληνισμού (από την Αρχαιότητα 
ως την Ευρωπαϊκή Αναγέννηση). 

Να συγκροτήσουν - σε ηλικία που η αντιληπτική δυνατό¬ 
τητά τους το επιτρέπει πολιτισμική ταυτότητα. 

II. ΔΙΔΑΚΤΕΑ ΥΛΗ 

θα διδαχθούν οι ακόλουθες ενότητες: 

1. ΠΟΡΕΙΑ ΔΙΑΜΟΡΦΩΣΗΣ ΤΟΥ ΑΡΧΑΙΟΥ ΕΛΛΗΝΙ¬ 
ΣΜΟΥ ΣΕ ΕΝΙΑΙΑ ΠΟΛΙΤΙΣΜΙΚΗ ΕΝΟΤΗΤΑ ΑΠΟ ΦΥΛΕΣ 
ΚΑΙ ΓΕΝΗ ΙΝΔΟΕΥΡΩΠΑΪΚΗΣ ΠΡΟΕΛΕΥΣΗΣ 
κατά τους χρόνους του Αλέξανδρου και των διαδόχων - 
επιγόνων. 

(Το θέμα αναλύεται ιστορικά, όχι ανθρωπολογικά) 

α. Ανάλυση της ενότητας 


-Προέλληνες 

-Ινδοευρωπαϊκά φύλα 

-Γεγονότα που διαμόρφωσαν συνείδηση ενότητας ένα¬ 
ντι άλλων λαών (λ.χ. εκείνων που ζούσαν έξω από τις αποι¬ 
κίες των Ιώνων, Δωριέων ... που μιλούσαν άλλη γλώσσα, 
είχαν άλλη θρησκεία). 

-θεσμοί ενοποιητικοί: μαντεία, αγώνες, παιδεία (με 
κοινή γραμματεία και γενικότερη πολιτισμική δημιουρ¬ 
γία). 

-Κοινοί εχθροί, κοινή προσπάθεια άμυνας θρίαμβοι και 
ταπεινώσεις, π.χ. απόκρουση Περσών (490-449 π.χ.) και 
Ανταλκίδεια Ειρήνη (387/6 π.χ.). 

-Πώς διαμορφώθηκε η πανελλήνια επωνυμία: Πώς γεν¬ 
νήθηκε η πανελλήνια διακήρυξη του Ισοκράτη: 

-Στο προσκήνιο οι Μακεδόνες: 

Φίλιππος - Αλέξανδρος οι δημιουργοί της πρώτης πολι¬ 
τικής ένωσης των Ελλήνων για ενιαία εξόρμηση εναντίον 
του Περσικού Κράτους, (338 π.χ. «Συνέδριο της Κόριν¬ 
θου* 336 π.χ. επαναβεβαίωση). 

-Η εξόρμηση στην Ανατολή και τα Ελληνιστικά Κράτη. 

β. Στόχοι 

Μέσα από μία συνολική θεώρηση της Ιστορίας του αρ¬ 
χαίου Ελληνισμού (που είναι ταυτόχρονα ανασκόπηση της 
ιστορίας που διδάχθηκε στην α' τάξη γυμνασίου), επιδιώ¬ 
κεται να παρακολουθήσουν οι μαθητές πώς ο διασπασμέ- 
νος ή διάσπαρτος κόσμος των φυλών έφτασε - μέσα από 
ποικίλα ιστορικά περιστατικά και πολλές διακυμάνσεις - να 
νιώθει ότι αποτελεί μία ενότητα, φυλετική, πολιτιστική και 
διαφορετική από άλλους λαούς, μολονότι δεν αποστρεφό¬ 
ταν και τη συμβίωση μαζί τους, μία πολιτική που εφάρμο¬ 
σαν οι Μακεδόνες στην αρχή και οι λοιποί Ελληνες αργό¬ 
τερα, όλοι μαζί ως εκφραστές του Ελληνικού Πολιτι¬ 
σμού. 

γ. Εποπτικά μέσα 

Για την ανάλυση του θέματος αυτού είναι αναγκαίοι χάρ¬ 
τες όπως: των αποικισμών, των Μηδικών, της Μακεδονίας 
του Φιλίππου Β', της εκστρατείας του Αλεξάνδρου, των 
Ελληνιστικών Κρατών. Εικόνες που θα επιλεγούν με κρι¬ 
τήριο την προφανή ιστορική συνάφειά τους με το κείμενο 
(π.χ. ο χώρος της Αρχαίας Ολυμπίας, του μαντείου των 
Δελφών). 

δ. Πηγές 

Ηρόδοτος, Θουκυδίδης, Πολύβιος, Ισοκράτης, κ.λ,π. 
ψηφίσματα σχετικά με το Κοινόν των Ελλήνων (338 π.χ.) 
και τρν Κοινή Ειρήνη κ.λ.π. 

2. ΠΟΛΙΤΙΣΜΙΚΗ ΠΡΟΣΦΟΡΑ ΤΟΥ ΕΛΛΗΝΙΣΜΟΥ 

α. Ανάλυση της ενότητας 

1. Γραμματεία 

-Ποίηση (έπος, λυρική ποίηση, θέατρο) 

-Πεζός λόγος (ιστοριογραφία - (Ηρόδοτος: αναζήτηση 
του αιτίου, Θουκυδίδης: «βάσανος» για την αλήθεια, Πο¬ 
λύβιος: το αίτημα για ήθος ιστορικού) φυλοσοφία, ρητο¬ 
ρεία). 

2. Τέχνες 

- Αρχιτεκτονική 

- Πλαστική 

- Κεραμεική 

- Ζωγραφική 

3. Επιστήμες 

- Αστρονομία 

- Γεωγραφία 

- Ιατρική 

- Μαθηματικά 

- 4. Κοινοί δεσμοί 

- Πανελλήνιοι αγώνες 

- Γ ιορτές 

- Μαντεία 

- Ιερά 

- Αμφικτυονίες 

-Συμμαχίες, συμπολιτείες 

5. Παιδεία -Εκπαίδευση 

- Αλφάβητο 

- Γλώσσα 

6. Πολίτευμα 

-Ολιγαρχία 

-Δημοκρατία 

7. Φορείς της διάδοσης του ελληνικού πολιτισμού 

- 'Άποικοι 

- Έλληνες Μακεδονίας 

- Ρωμαίοι 

- Άραβες 

- Στόχοι 

Οι Μαθητές: 

- Να επισκοπήσουν κατά τομείς, τα δημιουργήματα του 
ελληνικού πνεύματος. 

- Να εκτιμήσουν το μέγεθος της προσφοράς τους. 

- Να νιώσουν περήφανοι για τους προγόνους τους. 

-Να προβληματιστούν και να επιθυμήσουν περισσό¬ 
τερη πληροφόρηση πάνω σε όλα τα σχετικά θέματα. 

- Να γνωρίσουν τους φορείς και τον τρόπο διάδοσης 
των ελληνικών πολιτιστικών επιτευγμάτων στην Ευρώπη 
και στον υπόλοιπο κόσμο. 

- Να δούν πώς η ελληνική πολιτιστική κληρονομιά από 
πολλούς δρόμους απλώθηκε σε άλλες χώρες και πρό¬ 
σφορε σημαντικά στοιχεία στην παιδεία της Ανθρωπότη¬ 
τας. 

γ. Εποπτικά μέσα 

- Προσωπογραφίες (ποιητών, φιλοσόφων, επιστημό¬ 
νων, γλυπτών κ.α.). 

-Εικόνες μνημείων ή καλλιτεχνικών δημιουργημάτων 
(αρχιτεκτονικής γλυπτικής, ζωγραφικής, νομισματικής 
κ.α.). 

- Εικόνες ευρωπαϊκών κτισμάτων, που δείχνουν τη μί¬ 
μηση ελληνικών ρυθμών. 

- Χάρτες σχετικοί με τους αποικισμούς, την ελληνιστική 
ανατολή, την πορεία των Αράβων προς την Αφρική και την 
Ισπανία, το Βυζανινό κράτος και τις ελληνικές παροικίες 
κατά την περίοδο της τουρκοκρατίας. 

- Αποσπάσματα από έργα Ελλήνων και ξένων συγγρα¬ 
φέων, που αναφέρονται στην προσφορά του αρχαίου ελ¬ 
ληνικού πνεύματος (ϋνίηςείοπ, Ηίτ^βί, ΪΛ/ίΙοΙίβη, Κανελλό- 
πουλος κ.α.). 

3. Η ΜΕΤΑΜΟΡΦΩΣΗ ΤΟΥ ΡΩΜΑΪΚΟΥ ΚΡΑΤΟΥΣ 
ΣΕ ΒΥΖΑΝΤΙΝΟ 

Συνάντηση Ελληνισμού και Χριστιανισμού, 
α. Ανάλυση της ενότητας 

1. Οι Ρωμαίοι κατακτούν την Ανατολή (Ελλάδα, Μικρα- 
σία, Συρία, Παλαιστίνη, Αίγυπτο) της οποίας οι λαοί είναι 
ήδη εξελληνισμένοι. Ο Ελληνικός Πολιτισμός αποκτά οι- 
κουμενικότητα. 

2. Η διείσδυση της Ελληνικής Παιδείας και η επίδρασή 
της στον Ιουδαϊσμό. Η αντίσταση των Ιουδαίων στην ελλη¬ 
νική διείσδυση, (οι ιστορικές ρίζες του Χριστιανισμού βρί¬ 
σκονται στον Ιουδαϊσμό που έχει ήδη επηρεαστεί από τον 
Ελληνισμό). 

3. Ο Χριστιανισμός εμφανίζεται και εδραιώνεται στον 


ελληνόφωτο Ιουδαϊσμό. Οι πρώτες χριστιανικές κοινότη¬ 
τες αποτελούνται από ελληνόφωνους Ιουδαίους και Έλ¬ 
ληνες. Η ελληνική γλώσσα ως κοινή έκφραση της πίστης 
των Χριστιανών. 

4. Ο Χριστιανισμός εξαπλώνεται στον ειδωλολατρικό 
Ελληνισμό. Έλληνες τίθενται επί κεφαλής της Εκκλη¬ 
σίας. 

5. Η ελληνική άποψη του κόσμου, τα ηθικά και κοινω¬ 
νικά ιδεώδη των Ελλήλων επηρεάζουν τη χριστιανική διδα¬ 
σκαλία. Η στάση των Πατέρων της Εκλησίας απέναντι 
στον Ελληνισμό. 

6. Η Ελληνική Τέχνη (ως μορφή και περιεχόμενο), επη¬ 
ρεάζει τη χριστιανική λατρευτική έκφραση σε Ανατολή 
(Αλεξάνδρεια, Αντιόχεια) και Δύση (Ρώμη). 

7. Οι Ρωμαίοι (Ιλλυριοί αυτοκράτορες) αναζητούν νέο 
διοικητικό κέντρο στην Ανατολή. Ο Χριστιανισμός θριαμ¬ 
βεύει και ο Μ. Κωνσταντίνος ιδρύει νέα πρωτεύουσα στο 
Βυζάντιο 

8. Το Ρωμαϊκό κράτος, με την επίδραση του Χριστιανι¬ 
σμού (εξελληνισμένος Χριστιανισμός), του Ελληνισμού 
(εκχριστιανισμένος Ελληνισμός) και τη διοικητική και νο¬ 
μική του υποδομή, μεταμορφώνεται σε βυζαντινό. 

β, Στόχοι 

Οι μαθητές: 

- Να ανακαλέσουν στη μνήμη τους βασικά στοιχεία από 
την Αρχαία Ελληνική, Ρωμαϊκή και Πρωτοβυζαντινή Ιστο¬ 
ρία. 

- Να κατανοήσουν τις αιτίες εξάπλωσης των Ρωμαίων 
στην Ανατολή και να εκτιμήσουν τη συνεισφορά των Ελλή¬ 
νων στη δημιουργία Ελληνορωμαϊκού πολιτισμού. 

- Να γνωρίσουν πώς ο ελληνικός πολιτισμός εξαπλώνε¬ 
ται στην Ασία (μετά την προέλαση του Μ. Αλεξάνδρου και 
την ίδρυση Ελληνιστικών κρατών) και επιδρά στους λαούς 
της. Να κατανοήσουν ότι οι Ρωμαίοι, όταν κατέβαλαν 
στρατιωτικά τη Δυτική Ασία, βρέθηκαν σε εξελληνισμένες 
περιοχές. 

- Να γνωρίσουν πως διείσδυσε η Ελληνική Παιδεία στον 
Ιουδαϊκό κόσμο, και πως επέδρασε σ' αυτόν. 

- Να κατανοήσουν ότι ο Χριστιανισμός (πριν εξαπλωθεί) 
δέχεται τις επιδράσεις του Ελληνισμού, καθώς εμφανίζε¬ 
ται στον ελληνόφωνο Ιουδαϊσμό. 

- Να γνωρίσουν ότι οι πρώτες χριστιανικές κοινότητες 
αποτελούνται από ελληνόφωνους Ιουδαίους και Έλλη¬ 
νες. 

- Να κατανοήσουν ότι ο Χριστιανισμός εξαπλώνεται 
στον ειδωλολατρικό κόσμο ( Ελληνες, Ρωμαίους και άλ¬ 
λους), με βασικό μέσο την ελληνική γλώσσα. 

- Να εκτιμήσουν την προσοφρά των Ελλήνων στην ορ¬ 
γάνωση και καθοδήγηση της Εκκλησίας του Χριστού. 

- Να γνωρίσουν ποια στοιχεία της φιλοσοφίας, ηθικής 
και κοινωνικής ζωής των Ελλήλων γίνονται δεκτά από τους 
Πατέρες της Εκκλησίας και ποιές χριστιανικές ιδέες εν¬ 
στερνίζονται οι Έλληνες. 

-Να κατανοήσο υν γιατί η ελληνική Τέχνη (ως μορφή και 
περιεχόμενο) επηρεάζει τη χριστιανική λατρευτική έκ¬ 
φραση. 

- Να κατανοήσουν τους λόγους μεταφοράς του διοικη¬ 
τικού κέντρου από τη Δύση στην Ανατολή και να αντιλη- 
φθούν την αναγκαιότητα της ενέργειας του Μ. Κωνσταντί¬ 
νου να μεταφέρει την πρωτεύουσα στο Βυζάντιο. 

- Να κατανοήσουν ότι το Βυζαντινό κράτος είναι αποτέ¬ 
λεσμα του ρωμαϊκού διοικητικού και νομικού συστήματος, 
του Χριστιανισμού, που έχει δεχθεί ήδη την επίδραση του 

Ελληνισμού, και του εκχριστιανισμένου πια Ελληνισμού. 

γ. Εποπτικά μέσα 

Αναγκαία μέσα διδασκαλίας είναι: Χάρτης της Ελληνι¬ 
στικής Ανατολής και Χάρτης του Χριστιανικού κόσμου. 

Εικόνες (Διαφάνειες) από μνημεία τέχνης, όπως ναοί 
ελληνορωμαϊκής περιόδου, ανάγλυφα και ψηφιδωτά ελ¬ 
ληνιστικής εποχής στην περιοχή εξάπλωσης του Ιουδαϊ¬ 
σμού (τοιχογραφίες απο Συναγωγές), τοιχογραφίες και 
ανάγλυφα σε κατακόμβες και άλλους λατρευτικούς τό¬ 
πους των Χριστιανών. 

δ. Πηγές 

Κείμενα Ιώσηπου, από τους παπύρους του Κουμράν, 
κείμενο πολέμου για τη διεξαγωγή της Μακκαβαϊκής Επα¬ 
νάστασης και διάφορα έργα Ιουδαϊκής Γραμματείας, 
Καινή Διαθήκη: Πράξεις Αποστόλων, Επιστολές Απ. Παύ¬ 
λου. Οι Απολογητές (Ιουστίνος, Αθηναγόρας, Αθηναίος 
Χριστιανός φιλόσοφος), οι Αποστολικοί πατέρες και οι 
Μεγάλοι Πατέρες του 4ου και 5ου αιώνα. 

4. Η ΠΟΛΙΤΙΣΤΙΚΗ ΑΚΤΙΝΟΒΟΛΙΑ ΤΟΥ ΒΥΖΑΝΤΙΟΥ 
ΠΑΙΔΕΙΑ - ΤΕΧΝΗ - ΚΟΙΝΩΝΙΚΗ ΠΟΛΙΤΙΚΗ 
(Πρόνοια - Φιλανθρωπία) 

α. Ανάλυση της ενότητας 

Εισαγωγικό Σημείωμα 
ΠΕΙΔΕΙΑ 

1. Η εκπαίδευση στο Βυζάντιο. Η στοιχειώδης εκπαί¬ 
δευση και η εγκύκλιος μόρφωση. Τα μαθήματα που διδά¬ 
σκονταν. Σχολεία, δάσκαλοι και καθηγητές. 

2. Τα ανώτερα Ιδρύματα: 

Πανεπιστήμια και Ανώτερες Σχολές. Η Παιδεία και οι 
Γ υναίκες. 

3. Η πνευματική καλλιέργεια. 

Φιλόλογοι και φιλόσοφοι ιεράρχες, λόγιοι κληρικοί και η 
μελέτη των κλασικών Γ ραμμάτων. Οι Επιστήμες. 

4. Η αναζήτηση και περισυλλογή χειρογράφων έργων 
αρχαίων Ελλήνων συγγραφέων και ποιητών. Εργαστήρια 
αντιγραφής των χειρογράφων και η διάδοσή τους σ’ ολό¬ 
κληρη την Ευρώπη κατά το Μεσαίωνα. 

5. Η εξάπλωση της Παιδείας. Οι βασιλείς και τα γράμ¬ 
ματα. Οι βιβλιοθήκες. 

ΤΕΧΝΗ 

6. Πρωτοβυζαντινή Τέχνη (4ος - 6ος αι). Οι ρίζες και η 
λειτουργικότητά της. 

-Αρχιτεκτονική, Ζωγραφική - Ψηφιδωτά, Γλυπτική και 
Μικροτεχνία. 

7. Μεσοβυζαντινή Τέχνη (7ος - 11ος αι.) α) Αρχιτε¬ 
κτονική , Ζωγραφική (προεικονομαχικά, Εικονομαχία, 
μετά την Εικονομαχία), Ψηφιδωτά - Τοιχογραφίες, Φορη¬ 
τές Εικόνες, Γλυπτική - Μικροτεχνία. 

8. Υστεροβυζαντινή Τέχνη (12ος- 15ος αι.). Αρχιτεκτο¬ 
νική, Μνημειακή Ζωγραφική, Εικόνες, Γλυπτική, Μικροτε¬ 
χνία. 

9. Η επιβίωση της Τέχνης στους Μεταβυζαντινούς χρό¬ 
νους έως σήμερα. 

Σύντομη ερμηνεία της Βυζαντινής Τέχνης. 

ΚΟΙΝΩΝΙΚΗ ΠΟΛΙΤΙΚΗ ΣΤΟ ΒΥΖΑΝΤΙΟ 

(Πρόνοια - Φιλανθρωπία) 

10. Η κοινωνία του Βυζαντίου. 

Εννοιολογική προσέγγιση, κοινωνικές δομές, φορολο¬ 
γική πολιτική του κράτους. 

11. Η κοινωνική πολιτική του κράτους στην Κων/πολη, 


στις άλλες μεγάλες πόλεις και στον αγροτικό πληθυ- 
σμό. 

12. Η κοινωνική πρόνοια και φιλανθρωπία, Η Εκκλησία, 
η Νομοθεσία, τα ιδρύματα (Νοσοκομεία, ορφανοτροφεία, 
γηροκομεία, πτωχοκομεία). 

ΠΟΛΙΤΙΣΜΙΚΗ ΑΚΤΙΝΟΒΟΛΙΑ ΤΟΥ ΒΥΖΑΝΤΙΟΥ ΠΡΟΣ 
ΤΟ ΣΛΑΒΙΚΟ ΚΟΣΜΟ ΚΑΙ ΠΡΟΣ ΤΗ ΔΥΣΗ ΠΟΥ ΑΝΑ- 
ΓΕΝΝΑΤΑΙ. 

13. Το Βυζάντιο και οι Σλάβοι. Εκχριστιανισμός και Πολι¬ 
τισμός. 

14. Το Βυζάντιο και η Δύση. 

Ο ρόλος του Βυζαντίου στην Ευρωπαϊκή Αναγέννηση. 

α) Η φυγή των Ελλήνων Λογιών. 

β) Η υποδοχή των Λογιών στη Δύση. 

γ) Η αποδοχή της Ελληνικής Προσφοράς και δρόμοι διά¬ 
δοσής της προς την Ευρωπαϊκή παιδεία. 

β. Στόχοι 

Οι μαθητές: 

- Να γνωρίσουν τα στοιχεία τα σχετικά με την εκπαίδευση 
των Βυζαντινών, τις βαθμίδες και την αναγκαιότητά της. 

- Να μάθουν για την ύπαρξη σχολείων και των υπευθύ¬ 
νων (δασκάλων και καθηγητών) για τη λειτουργία τους. 

- Να κατανοήσουν ότι στο Βυζάντιο ιδρύθηκαν τα 
πρώτα Πανεπιστήμια για ανώτερη και ανώτατη εκπαί¬ 
δευση, πρωτοπορία στον τότε πολιτισμένο κόσμο 

- Να αντιληφθούν ότι η μόρφωση και η παιδεία ήταν μέ- 
λημα και των γυναικών που συμμετείχαν στην εκπαί¬ 
δευση. 

- Να γνωρίσουν ποιες επιστήμες αναπτύχθηκαν και 
πώς διαδόθηκαν στους άλλους λαούς 

- Να κατανοήσουν τη συμβολή της Εκκλησίας και των 
λειτουργών της στην πνευματική καλλιέργεια. 

- Να γνωρίσουν πως διασώθηκε η αρχαία ελληνική φι¬ 
λολογική κληρονομιά και πώς διαδόθηκε στον τότε κόσμο 
με τη δραστηριότητα των εργαστηρίων αντιγραφής χειρο¬ 
γράφων. 

- Να γνωρίσουν το χαρακτήρα της Τέχνης που αναπτύ¬ 
χθηκε πριν από την Εικονομαχία και τι επιδίωκε. 

- Να γνωρίσουν την ομορφιά της Τέχνης (Αρχιτεκτονι¬ 
κής, Ζωγραφικής κ.α.) και τονοήμα (την ερμηνειάι) τωνει- 
κόνων και να διαπιστώσουν πόσο υπηρετεί το θρησκευ¬ 
τικό συναίσθημα. 

- Να γνωρίσουν την Τέχνη μετά την Εικονομαχία, το νέο 
περιεχόμενό της (η ιστόρηση ενός γεγονότος) και την επί¬ 
δραση του ελληνικού αισθητικού στοιχείου πάνω σ’ αυτήν. 

- Να γνωρίσουν την προσφορά της Βυζαντινής Τέχνης 
στον παγκόσμιο πολιτισμό και να κατανοήσουν ότι η βυζα¬ 
ντινή καλλιτεχνική κληρονομιά συνεχίζεται μέσα στη ζωή 
του νέου ελληνισμού και να εκτιμήσουν τη σημαία της. 

- Να γνωρίσουν βασικά στοιχεία από τη διάρθρωση της 
Βυζαντινής κοινωνίας, καθώς και τις διαφορές των κοινω¬ 
νικών τάξεων. 

- Να επισημάνουν προβλήματα από τη ζωή των Βυζα¬ 
ντινών και να εκτιμήσουν τις προεκτάσεις αυτών των κοι¬ 
νωνικών προβλημάτων στη σημερινή ζωή. 

- Να γνωρίσουν τον τρόπο ζωής και τα προβλήματα των 
κατοίκων της υπαίθρου. 

- Να κατανοήσουν τις προσπάθειες του Βυζαντινού 
κρότους να λύσει κοινωνικά προβλήματα με αλλαγές στη 
διοίκηση και τη νομοθεσία. 

- Να διαπιστώσουν ότι η κοινωνική πρόνοια ήταν βασικά 
έργο της Εκκλησίας με την αρωγή του κράτους. 

- Να γνωρίσουν τον τρόπο που εκχριστιανίστηκαν και 
εκπολιτίστηκαν οι Σλάβοι και τη σημασία του. 

- Να κατανοήσουν τη συμβολή του Βυζαντίου στην Ευ¬ 
ρωπαϊκή Αναγέννηση. 

γ. Εποπτικά μέσα 

Αναγκαίες οι εικόνες που εμπεδώνουν τις πληροφορίες 
για τη Βυζαντινή Τέχνη, την ακτινοβολία της και τις επι¬ 
δράσεις της. 

δ. Πηγές 

Κείμενα ιστορικών και άλλων συγγραφέων, π.χ. Πρίσκο, 
Ζώσιμο, Θεοφάνη, Προκόπιο, Μιχ. Ψελλό κ.α. 

Το παρόν Προεδρικό Διάταγμα ισχύει από το σχολικό 
έτος 1996-1997. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 6 Μαΐου 1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΠΝ 

ΓΕΩΡΠΟΧ ΠΑΠΑΝΔΡΕΟΥ 
- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 118 (3) 

Τροποποίηση διατάξεων του Π.Δ. 427/95 (ΦΕΚ Α7 
245). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 179 του Ν.Δ. 198/73 (ΦΕΚ Α /261). 

2. Το άρθρο 19Α του Ν. 1558/1985 (ΦΕΚ Α7137), που 
προστέθηκε με το άρθρο 27 του Ν. 2081/92 (ΦΕΚ Α7 
159). 

3. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

4. Την αριθ. 140/1996 γνωμοδότηση του Συμβουλίου 
της Επικράτειας, μετά από πρόταση του Υπουργού Εμπο¬ 
ρικής Ναυτιλιίας, αποφασίζουμε: 

Άρθρο 1 

Η παράγραφος 2 του άρθρου 1 του Π.Δ. 427/95 (ΦΕΚ 
Α7245) τροποποιείται ως ακολούθως: 

«2. Πλέον των οριζομένων στην προηγούμενη παρά¬ 
γραφο, ο εφοπλιστής ή πλοιοκτήτης δρομολογημένου 
επιβατηγού πλοίου σε κύριες ή δευτερεύουσες δρομολο- 
γιακές γραμμές, όπως αυτές καθορίζονται από το Π.Δ. 
814/74 (ΦΕΚ Α7359), υποχρεούται μέχρι την 31.3.1997 
να έχει εφοδιασθεί με ηλεκτρονικό σύστημα κράτησης 
θέσεων μεταφοράς οχημάτων. Η έκδοση και διάθεση, από 
την παραπάνω ημερομηνία, στο κοινό εισιτηρίων επιβατών 
και αποδείξεων μεταφοράς οχημάτων από τους υπεύθυ¬ 
νους κατά λιμένα ναυτικούς πράκτορες επιτρέπεται μόνο 
εφόσον τα άτομα αυτά έχουν πρόσβαση/σύνδεση με το, 
κατά τα ανωτέρω, ηλεκτρονικό σύστημα». 

Άρθρο 2 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 6 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΚΟΣΜΑΣ ΣΦΥΡΙΟΥ 

♦- 

Α ΠΟΦΑΣΕΙ Σ 

(4) 

Πράξη Διοικητή αριθ. 2387/6.5.96 

(Άρθρο 1 του Ν. 1266/82) 

Τροποποίηση της ΠΔ/ΤΕ2054/18.3.92, όπως ισχύει, που 
αφορά στο συντελεστή φερεγγυότητας των πιστωτικών 
ιδρυμάτων που έχουν έδρα τους στην Ελλάδα. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ 

ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις». 

β) Τον Α.Ν. 1665/51 «περί λειτουργίας και ελέγχου τρα¬ 
πεζών». 

γ) Το άρθρο 18 (παράγρ. 1) του Ν. 2076/92 περί «Ανά¬ 
ληψης και άσκησης δραστηριότητας πιστωτικών ιδρυμά- 
τωνκαι άλλες συναφείς διατάξεις». 

δ) Το άρθρο 1 (παράγρ. 1 και 3) του Ν. 1338/17.3.83 
περί εφαρμογής του κοινοτικού δικαίου, όπως έχει τροπο¬ 
ποιηθεί με το άρθρο 6 του Ν, 1440/84, το άρθρο 65 του Ν. 
1892/90, το άρθρο 2 παράγρ. 2 του Ν. 2077/92 περί κύ¬ 
ρωσης της συνθήκς για τη Ευρωπαϊκή Ένωση καθώς και 
το άρθρο 19 του Ν. 2367/95. 

ε) Την ΠΔ/ΤΕ 2054/18.3.92, όπως ισχύει, «Συντελε¬ 
στής φερεγγυότητας των πιστωτικών ιδρυμάτων που 
έχουν έδρα τους στην Ελλάδα». 

στ) Την Οδηγία 89/647/ΕΟΚ/18.12.1989. 

ζ) Την Οδηγία 95/15/ΕΚ/31.5.95, αποφάσισε: 

Να τροποποιήσει τις διατάξεις της ΠΔ/ΤΕ 2054/ 
18.3.92, όπως ισχύει, ως ακολούθως: 

1. Συμπληρώνεται η παράγραφος 1 του δεύτερο κεφα¬ 
λαίου της πιο πάνω Πράξης με την προσθήκη αμέσως μετά 
το εδάφιο (β) της πιο κάτω διάταξης: 

Κάθε χώρα, εν τούτοις, που αναδιαπραγματεύεται το 
εξωτερικό δημόσιο χρέος της, δεν μπορεί να αποτελέσει 
μέλος της «Ζώνης Α'» για μία περίοδο πέντε ετών. 

2. Αντικαθίστανται οι διατάξεις της παραγράφου 1 του 
έκτου κεφαλαίου, του εδαφίου (α), στοιχείο (4), ως εξής: 

Στοιχεία ενεργητικού που αντιπροσωπεύουν απαιτή¬ 
σεις, που καλύπτονται από τη ρητή εγγύηση των κεντρι¬ 
κών κυβερνήσεων και κεντρικών τραπεζών της «Ζώνης Α'» 
ή της Κοινότητας. 

Από τις διατάξεις της παρούσας Πράξης δεν προκύπτει 
δαπάνη σε βάρος του Κρατικού Προϋπολογισμού. 

Η παρούσα Πράξη να δημοσιευθε'ι στην Εφημερίδα της 
Κυβερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

Εγκρίνουμε την παραπάνω Πράξη Διοικητή καθώς και τη 
δημοσίευσή της στην Εφημερίδα της Κυβερνήσεως. 

Αθήνα, 9 Μαΐου 1996 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 
-♦- 

(5) 

(Συνεδρίαση 575/10.5.96, θέμα 2) 

Έγκριση διάθεσης μέχρι ποσού ισοτίμου 3.000.000 ΙΙ5ϋ 
από την Εμπορική Τράπεζα της Ελλάδος Α.Ε. για τη 
συμμετοχή της στο μετοχικό κεφάλαιο της τράπεζας: 
Βυ^απαη ΙπνθδΙπηθηΙ Β3π)< (Β.Ι.Β.) που εδρεύει στη Σό¬ 
φια. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τηναπόφ. ΕΝΠΘ 564/5/23.11.95, σχετικά με επεν¬ 
δύσεις τραπεζών σε μετοχές επιχειρήσεων του χρηματο¬ 
πιστωτικού τομέα. 

β) Το από 15.3.96 (ΑΠ 15874) έγγραφο της Εμπορικής 
Τράπεζας της Ελλάδος Α.Ε. με το οποίο αιτεϊται την πα¬ 
ροχή έγκρισης συμμετοχής της με ποσό υδϋ 3.000.000 
στο μετοχικό κεφάλαιο της Βυ^ατίαη Ιηνβδΐπιβηΐ Β3πΚ. 

γ) Την από 22.4.96 σχετική εισήγηση της Διεύθυνσης 
Γενικής Επιθεώρησης Τραπεζών. 

δ) Την απόφ. ΕΝΠΘ 557/16/16.5. 95, που αφορά στην 
έγκριση ίδρυσης δύο (2) υποκαταστημάτων της Εμπορι¬ 
κής Τράπεζας της Ελλάδος στη Βουλγαρία, αποφάσισε τα 
εξής: 

Εγκρίνεται η διάθεση από την Εμπορική Τράπεζα της 
Ελλάδος Α.Ε. μέχρι ποσού ϋ5ϋ 3.000.000 για την κάλυψη 
της συμμετοχής της με ποσοστό 25%, στο μετοχικό κεφά¬ 
λαιο της Βυ^απβη ΙηνθδϋπθπΙ Β3ηΙ< (Β.Ι.Β.), με έδρα τη 
Σόφια της Βουλγαρίας, υπό τους ακόλουθους όρους και 
προϋποθέσεις: 

1. α) Η Εμπορική Τράπεζα της Ελλάδος Α.Ε. θα κοινο¬ 
ποιήσει στην Τράπεζα της Ελλάδος (Δ/νση Γ ενικής Επιθε¬ 
ώρησης Τραπεζών) την εγκριτική απόφαση της αρμόδιας 
εποπτικής αρχής για την ως άνω συμμετοχή, καθώς και τις 
υποχρεώσεις που τυχόν θα αναλάβει έναντι της εν λόγω 
αρχής και 

β) θα γνωστοποιήσει την ταυτότητα των δύο προσώπων 
που θα είναι υπεύθυνα για τη δραστηριότητα της ως άνω 
τράπεζας. Εφόσον η Εμπορική Τράπεζα αναλάβει, μέσω 
εκπροσώπων της, τη διοίκηση της Β.Ι.Β., θα γνωστοποιεί 
επίσης στην Τράπεζα της Ελλάδος, εντός 10 ημερών από 
τη σχετική μεταβολή, την ταυτότητα των προσώπων που 
αποκτούν μετοχές στην ως άνω τράπεζα που φθάνουν ή 
υπερβαίνουν το 5% του συνόλου των δικαιωμάτων ψήφου 
καθώς και κάθε αύξηση υφιστάμενης συμμετοχής κατά 2 
εκατοστιαίες μονάδες σε σχέση με τη συμμετοχή που έχει 
ανακοινωθεί προηγουμένως. 

2 . α) Η Εμπορική Τράπεζα της Ελλάδος θα γνωστοποιεί 


εκ των προτέρων στην Τράπεζα της Ελλάδος οποιαδή¬ 
ποτε άμεση ή έμμεση οικονομική στήριξη της ως άνω Τρά- 
πεζας (εγγυοδοσίες, καταθέσεις κτλ.) και 

β) θα λάβει τα κατάλληλα μέτρα για τον υπολογισμό και 
τη μέσω αυτής αποστολή στην Τράπεζα της Ελλάδος του 
Συντελεστή Φερεγγυότητας της τράπεζας κατά τα προ- 
βλεπόμενα στην ΠΔ/ΤΕ 2053 και 2054/18.3.92. 

3. θα υποβληθεί στην ως άνω Δ/νση της Τράπεζας της 
Ελλάδος, μέχρι 30.6.96 το αργότερο προς αξιολόγηση, 
αναθεωρημένο οργανόγραμμα της Εμπορικής Τράπεζας 
της ΕλλάδοςΑ.Ε. με αναφορά στις σχετικές αρμοδιότητες 
της μονάδας της: «Τράπεζα Διεθνών Δραστηριοτήτων» 
όπου θα αναφέρονται, μεταξύ άλλων, αναλυτικά τα της 
παρακολούθησης του δικτύου των ειδικών συμμετοχών τη 
στο εξωτερικό. 

4. Από την ισχύ της παρούσας απόφασης, παύει να 
ισχύει η απόφαση της ΕΝΠΘ 557/16/16.5.95. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθε'ι στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 14 Μαΐου 1996 

Ο Γραμματέας 
Π. ΚΥΡΙΑΚΟΠΟΥΛΟΣ 

- ♦ - 

ΑΝΑ ΚΟΙΝΩΣ ΕΙΣ 

Αριθ. Φ.0544/23/ΑΣ 348/Μ. 4425 (6) 

Ανακοίνωση για τη θέση σε ισχύ της «Συμφωνίας Ελλάδος 
- Πολωνίας για την επανεισδοχή προσώπων στερουμέ- 
νων αδείας παραμονής». 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Δημοκρατίας της Πολωνίας σχετικά με την επανεισ- 
δοχή προσώπων στερουμένων αδείας παραμονής όπως 
τροποποιήθηκε με την ανταλλαγή των ρηματικών διακοι- 
νώσεων στις 13,6.1995 και 20.6.1995 και το Πρωτόκολλο 
για την εκτέλεση της Συμφωνίας που υπογράφηκε στη 
Βαρσοβία στις 21.11.1994 τέθηκαν σε ισχύ σύμφωνα με 
τη διάταξη του άρθρου 12 αυτής την 5η Μαιόυ 1996. 

Αθήνα, 10 Μαΐου 1996 
Με εντολή Υπουργού 

Ο Προστάμενσς της Ειδικής Νομικής Υπηρεσίας κ.α.α. 

Β. ΠΑΤΡΩΝΑΣ 

Ειδικός Νομικός Σύμβουλος Β’ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο Προεδρικό Διάταγμα 94/1996 που δημοσιεύτηκε 
στο ΦΕΚ 77/8.5.96 (τεύχος Α') και αφορά τη μετονομασία 
της Κοινότητας Αγίου Ιωάννου Ν. Αρκαδίας σε Κοινότητα 
Αγίου Ιωάννου - Αρχαίας Ηραίας, Ν. Αρκαδίας, στη σελίδα 
1419, στήλη 1η, στοίχοι 1ος και 24ος, επιφέρονται οι πιο 
κάτω διορθώσεις: 

Από το λανθασμένο: «λήξη της προθεσμίας για την υπο- 

βολή των προσφυγών» στο σωστό: «λήξη της προθεσμίας 
για την υποβολή των προσφορών», από το λανθασμένο: 
«φέρει σε πέρας το έργο που θα ανατεθεί β) να διαθέτει» 
στο σωστό: «φέρει σε πέρας το έργο που θα ανατεθεί β) 
να διαθέτει». 


(Από το Εθνικό Τυπογραφείο) 
-♦- 

( 8 ) 

Στο Π.Δ. 224/1995 που δημοσιεύθηκε στο ΦΕΚ 128/ 
20.6.95 τ.Α') και διορθώθηκε στο ΦΕΚ 217/25.10.1995 
τ.Α') γίνεται η εξής διόρθωση σφάλματος: 

Οι θέσεις του κλάδου ΠΕ Μηχανικών του διοικητικού 
προσωπικού του Πανεπιστημίου Θεσσαλίας που προβλέ- 
πονται στο άρθρο 17 παρ. 1 (β') ορίζονται σε επτά (7) θέ¬ 
σεις (3 προσωρινές) αντί του εσφαλμένου έξι (6) θέσεις (3 
προσωρινές). 

(Από το ΥΠΕΠΘ) 


-♦- 

Ο) 

Στο Π.Δ. 47/19.2.1996 «Οργανισμός Διοικητικών Υπη¬ 
ρεσιών του Αριστοτελείου Πανεπιστημίου Θεσσαλονίκης» 
που δημοσιεύθηκε στο ΦΕΚ 33/5.3.1996 (τ.Α') γίνονται οι 
ακόλουθες διορθώσεις: 

1. Στο άρθρο 8 παρ. 2β αντί του εσφαλμένου «αμοιγών 
μαθητών Ο.Α.Ε.Δ.» στο σωστό «αμοιβών μαθητών 
Ο.Α.Ε.Δ.». 

2. Στο άρθρο 9 παρ. 2α αντί του εσφαλμένου «Τμήμα 
περιουσίας στην οποία αρμοδιότητα του οποίου» στο σω¬ 
στό «Τμήμα Περιουσίας στην αρμοδιότητα του οποίου». 

3. Στο άρθρο 11 παρ. 2β αντί του εσφαλμένου «Τμήμα 
κατασκευών, στην αρμοδιότητα του οποίου υπαγόνεται» 
στο σωστό «Τμήμα Κατασκευών, στην αρμοδιότητα του 
οποίου υπάγονται». 

4. Στο άρθρο 18 στην επικεφαλίδα αντί του εσφαλμέ¬ 
νου «Γραμματεία Σχολής Νέας Ελληνικής Γλώσσας» στο 
σωστό «Γραμματεία Σχολείου Νέας Ελληνικής Γλώσ¬ 
σας». 


5. Στο άρθρο 22 παρ. 1 Αε αντί του εσφαλμένου «Κλο 
δος ΠΕ Ιερέων: Μία (2) θέση» στο σωστό «Κλάδος ΠΕ Ιε¬ 
ρέων: Μία (1) θέση». 

6. Στο άρθρο 22 παρ. ΙΒα αντί του εσφαλμένου «Ν 
1568/86» στο σωστό «Ν. 1586/86». 

7. Στο άρθρο 22 παρ. 3 αντί της εσφαλμένης αρίθμησης 
«θ), ι) ια), ιβ), ιγ), ιδ), ιε), ιστ), ιζ)■>, στη σωστή αρίθμηση «α), 
β), γ), δ), ε), στ), ζ), η), θ)». 

8. Στο άρθρο 22 παρ. 3 αντί του εσφαλμένου «κλάδος 
ΠΕ Τεχνολογίας Τροφίμων» Κλάδος ΠΕ Ζωικής Παραγω¬ 
γής» «Κλάδος ΠΕ Τεχνολόγων Ιατρικών Εργαστηρίων», 
στο σωστό «Κλάδος ΤΕ Τεχνολογίας Τροφίμων» «Κλάδος 
Ζωικής Παραγωγής» «Κλάδος ΤΕ Τεχνολογικών Ιατρικών 
Εργαστηρίων». 

9. Στο άρθρο 23 παρ. 1 αντί του εσφαλμένου «προσωπι¬ 
κού το προηγούμενου» στο σωστό «προσωπικού του 
προηγουμένου». 

10. Στο άρθρο 23 παρ. 2 αντί του εσφαλμένου «ΦΕΚ Α' 
84/19.9.70» στο σωστό «ΦΕΚ Α' 193/19.9.70». 

11. Στο άρθρο 27 αντί του εσφαλμένου «άρθρο 2 παρ. 2 
έδάφιο παρ. XIV» στο σωστό «άρθρο 2 παρ. 2β, εδάφιο ε 
XIV». 

12. Στο άρθρο 29 παρ. 1 αντί του εσφαλμένου «Διοικη¬ 
τικού - Οικονομικού» στο σωστό «ΠΕ Διοικητικού - Οικο¬ 
νομικού». 

13. Στο άρθρο 29 παρ. 2 αντί του Τε Διοικητικού - Λογι¬ 
στικού, ΔΕ Διοικητικού Λογιστικού και ΔΕ Μεταφραστών - 
Διερμηνέων» στο σωστό «ΤΕ Διοικητικού - Λογιστικού, ΔΕ 
Διοικητικού - Λογιστικού και ΔΕ Μεταφραστών - Διερμη¬ 
νέων». 

14. Στο άρθρο 29 παρ. 3 αντί του εσφαλμένου «Διευ¬ 
θύνσεων Μηχανμοργανώσεως προϊστανται υπάλληλοι των 
κλάδων ΠΕ Πληροφορικής και ΔΕ Προσωπικού Η/Υ» στο 
σωστό «Διευθύνσεως Μηχανοργανώσεως προϊστανται 
υπάλληλοι των κλάδων ΠΕ Πληροφορικής, ΤΕ Πληροφορι¬ 
κής και ΔΕ Προσωπικού Η/Υ». 


(Από το ΥΠΕΠΘ) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΓΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ 


ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ξ.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ξ.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μεσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531} 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνω ποοσαύξηση 100 δρχ. ανα Βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Α' {Νόμοι. Π.Δ., Συμβάσεις κτλ..· 
β' (Υπουργικές αποφάσεις ιαλ. ι 
Γ (Διορισμοί, απολύσεις κτλ. Δηυ. Υπαλλήλων) 
Δ' (Απαλλοτριώσεις, πολεοδομία κτλ.) ., - 

Αναπτυξιακών Πράξεων (Τ.Α.Π.Σ.ι 
Ν.Π.Δ.Δ. (Διορισμοί κτλ. προσωπικού ΝΠΔΔ) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.ί.) 
Ανωτάττχι Ειδικού Δικαστηρίου ΙΑ.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α-Σ.Ε.Π. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

30.000 δρχ. 

1.500 δρχ. 

50.000 - 

2.500 » 

10.000 ■ 

500 - 

50.000 « 

2.500 · 

25.000 ■ 

1.250 * 

10.000 » 

500 » 

5.000 - 

250 » 

10.000 ■ 

500 · 

3.000 * 

150 » 

150.000 · 

7.500 » 

10.000 · 

500 ■ 


120.000 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάοιες των παραπάνω αναφερομένων και μπορεί, να στέλνονται με εππαγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καπο&στριου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διόστημο. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά.__ 


Οι υπηρεσίες κοινού λειτουργούν καθημερινά απ ό Οβ.ΟΟ' έως 13.00 _ 


ΑΠΟ ΤΟ ΕΘΜΚΟ ΤΥΠΟΓΡΑΦΕΙΟ 













